Nafarroako Parlamentuko Eledunen Batzarrak, 2021eko martxoaren 1ean egindako bilkuran, honako adierazpen hau onetsi zuen:

“Nafarroako Parlamentuak:

1. “Bat egiten du Gaixotasun Arraroen Nazioarteko Egunaren ospakizunarekin, 2021eko otsailaren 28an baita.

2. Nabarmentzen ditu gaixotasun arraroak dituzten pertsonen eta haien familien konpromisoa, borroka eta batasuna, haientzako guztientzako balio eta itxaropen-sintoma nagusi baitira.

3. Aitortzen du gaixotasun arraroak dituzten pazienteen elkarteen funtsezko eginkizuna, pertsona horien beharrizanei erantzuteko eta eragin politikoa izateko tresna gakoa baitira.

4. Adierazten du ikerketarekiko eta zientzian inbertitzeko beharrarekiko konpromisoa, gaixotasun arraroen diagnostikorako eta tratamendurako zailtasunei erantzuteko bidea baita.

5. Beharrezkotzat jotzen du osasungintza eta gizartea eraldatzeko lan egitea, diagnostikorako edo tratamenduetarako aurrerapenak eskuratzerakoan ekitatea bermatze aldera.

6. Adierazten du beharrezkoa dela aurrerapausoak ematea sareko lanean, ezagutzaren partekatzean eta koordinazio soziosanitarioan” (10-21/DEC-00011).

Iruñean, 2021eko martxoaren 1ean

Lehendakaria: Unai Hualde Iglesias